|  |  |
| --- | --- |
|  | Pritarta |
| Žeimelio darželio-daugiafunkcio centro „Ąžuoliukas“ Tarybos posėdžio 2015-09-11 Nr.1 protokoliniu nutarimu |

**ŽEIMELIO DARŽELIO – DAUGIAFUNKCIO CENTRO „ĄŽUOLIUKAS“ TARYBOS VEIKLOS REGLAMENTAS**

**I. ŽEIMELIO DARŽELIO – DAUGIAFUNKCIO CENTRO „ĄŽUOLIUKAS“ TARYBOS PASKIRTIS**

Žeimelio darželio-daugiafunkcio centro (toliau Centras) taryba (toliau tekste – CT) – tai savarankiška Centro savivaldos institucija, kurios paskirtis yra:

* didinti savivaldos, steigėjų, partnerių ir bendruomenės įtaką Centro veiklos efektyvinimui per dalyvių veiklos suaktyvinimą, jų įtraukimą į tiesioginį bendradarbiavimą ir jų veiklos koordinavimą;
* užtikrinti Centro veiklos skaidrumą per atskirų Centro ir vietos bendruomenių grupių įtraukimą į Centro veiklos gerinimą kaip Centro administracijos patarėjus.
* Spręsti kompleksiškiems uždaviniams, kurie susiję su keletu interesų grupių

**II. BENDROSIOS NUOSTATOS**

1. CT savo veikloje vadovaujasi veiklos reglamentu (toliau – reglamentas).
2. Šis reglamentas nustato CT organizavimo, vykdant jai pavestus uždavinius, tvarką
3. Organizuojant CT veiklą vadovaujamasi Lietuvos Respublikos Švietimo įstatymu, Švietimo ministro įsakymais, ŠMM nutarimais, steigėjo įsakymais, mokyklos nuostatais, mokyklos direktoriaus įsakymais, kitais tesės aktais.

**III. CENTRO** **TARYBOS SUDĖTIS**

1. CT sudaro:

* Centro tėvų savivaldos atstovai (nedirbantys mokykloje);
* Centro administracijos atstovas. Centro direktorius negali būti CT nariu;
* partnerių atstovai. Tai gali būti mokymo įstaigų, į kurias baigę ugdymą Centre pereis vaikai arba iš kurių vaikai ateis į Centrą, atstovai, kiti Centro pasirinkti partneriai;
* bendruomenės atstovai (seniūnijos, kitų suinteresuotų bendruomenių atstovai) ir kiti.

1. Centro tėvų, steigėjo ir administracijos atstovų dalyvavimas CT yra privalomas – tai yra CT branduolys. Dėl partnerių ir bendruomenės atstovų įtraukimo CT branduolys priima sprendimą per CT posėdžius.
2. Į CT posėdžius, kuriuose yra svarstomi pateikti klausimai gali būti kviečiami dalyvauti ir kiti Centro bendruomenės nariai, arba patys Centro bendruomenės nariai gali pateikti prašymą CT pirmininkui leisti jiems dalyvauti Centro tarybos posėdžiuose.

**IV. CENTRO** **TARYBOS TIKSLAS**

1. koordinuoti Centro, Centro savivaldos institucijų, Centro steigėjo ir vietos bendruomenės bei partnerių bendrą veiklą jiems priskirtose srityse;

**V. CENTRO** **TARYBOS FUNKCIJOS**

1. suderinus su Centro direktoriumi tvirtinti ir keisti CT nuostatus;
2. teikti Centro administracijai pasiūlymus dėl veiklos gerinimo;
3. teikti siūlymus ir pritarti Centro strateginiam planui;
4. teikti siūlymus Centro nuostatams, darbo tvarkos taisyklėms, ugdymo programai.
5. teikti siūlymus ir pritarti Centro metinei veiklos programai.
6. talkinti formuojant Centro materialinius ir intelektualinius išteklius;
7. pritarti Centro darbuotojų premijavimo sąrašams ir kt.

**VI. CENTRO** **TARYBOS VEIKLOS ORGANIZAVIMAS**

1. CT suformavimą Centre inicijuoja Centro direktorius, teikdamas į tikslines grupes siūlymus dėl atstovų į CT rinkimo.
2. Iš grupės į Centro tėvų susirinkimą yra išrenkamas atstovas. Tėvų susirinkime yra išrenkamas atstovas į CT.
3. Centro darbuotojus CT atstovauja Centro administracijos atstovas, kuris gali būti renkamas Centro darbuotojų susirinkime. Centro direktorius negali būti CT nariu.
4. Steigėjo atstovą į CT paskiria Steigėjo įgaliotas asmuo. Rekomenduojama, kad paskirtasis asmuo būtų tas, kuris kuruoja šią ugdymo įstaigą.
5. CT vadovauja CT pirmininkas, kuris yra išrenkamas slaptu balsavimu iš CT narių, pirmame CT posėdyje.
6. CT pirmininkas pagal patvirtintą grafiką (arba esant reikalui) organizuoja CT posėdžius.
7. CT posėdyje dalyvauja CT nariai. Jis laikomas teisėtu, kai dalyvauja 2/3 jos narių.
8. Į Centro tarybos posėdžius, kuriuose yra svarstomi pateikti klausimai gali būti kviečiami dalyvauti ir kiti Centro bendruomenės nariai, arba patys Centro bendruomenės nariai gali pateikti prašymą CT pirmininkui leisti jiems dalyvauti Centro tarybos posėdžiuose.
9. CT pirmininkas užtikrina, kad visi CT branduolį sudarantys atstovai supažindino atstovaujamas institucijas/organizacijas su dokumentais, suderino nuomones dėl pateiktų dokumentų ir CT pateikė savo atstovaujamos institucijos/organizacijos nuomonę.
10. Esant reikalui, Centro direktorius, prieš dvi savaites iki numatyto grąžinti dokumentą termino, teikia CT nariams dokumentą pritarimui. CT narys teikia gautą dokumentą atitinkamai institucijai/organizacijai ir organizuoja jo aptarimą bei derinimą savo atstovaujamoje institucijoje /organizacijoje nustatyta tvarka.
11. Atsiradus klausimams, pasiūlymams, komentarams, CT narys juos derina su Centro direktoriumi tiesiogiai. Apie dokumento pakeitimus CT narys, kurio iniciatyva atsirado pakeitimai, informuoja kitus CT narius.
12. Gavus visų CT atstovaujamų institucijų/organizacijų pritarimą, pritarimas dokumentui įforminamas CT protokolu.
13. Kai kuriais, CT nuostatuose numatytais klausimais, CT priklausantys nariai gali priimti sprendimus ir teikti siūlymus Centro direktoriui neteikdami to klausimo svarstymo institucijoje/ organizacijoje iš kurios jie yra deleguoti į CT.

**VI. CENTRO** **TARYBOS VEIKLOS ATSISKAITOMYBĖ**

1. CT pirmininkas kasmet atsiskaito už CT veiklą Centro bendruomenės susirinkime mokslo metų pabaigoje sušauktame posėdyje.
2. Pasibaigus CT kadencijai CT pirmininkas atsiskaito už CT veiklą Centro bendruomenės susirinkime.

**VII. BAIGIAMOSIOS NUOSTATOS**

1. CT yra formuojama dviejų metų laikotarpiui.
2. Pasibaigus dviejų metų laikotarpiui pagal reglamente apibrėžtą tvarką formuojama nauja CT.

\_\_\_\_\_\_\_\_\_\_\_\_\_\_\_\_\_\_\_